batat
colonis
nolint
Cont zij allen lieden dat henric de deckere sone wilen jans van tielbout
in pncia heeft genomen en bekint dat hij genomen heeft tegen gerarde
van baussele secretans der stat van loven thof des selfs genarts gelegen
ter vuen aen tdrincwater dat de vors henric eenen tijt geleden gehoude
heeft en dat gheert goetselle voir hem in pechtingen van des vors
gerarts sweer te houden plach metten huysingen schuen stallaigien
sceperien en anden zijnen toebehoirten metten bogard beempden
en landen die van outs dair toe behoert hebben en die de vors
gerart nuwelinge vercregen heeft der welcker de vors henric
genoech te bynnen was Te houden te hebben en te wynnen van
half merte lestleden eenen termijn van twelf jaen lanc deen
d land
na dander zonder middel vervolgen Elx jars daenbynnen ome
en voir tweenvertich mudden corens goet en payabe der
maten van loven met vlogelen en wanne wael bereit op twee
peninghe na der bester tsinte andriesmesse apostels te betalen
en te loven ten huyse des vors gerarts te leven den vors tmijn
lanc duende en telcken termijne als vervolghde schout en
de vors bogarde en beempden om en voir derthien grypen te
xl plc tstuc nu in brabant cours hebben alle jare tsinte mtens
messe inden wynter te betalen den vors gerarde jairlix den vors
tmijn lanc duende quolib ass Item es vorweerde dat de vors
wynne inde wouwen en waten des vors gerarts noch die hij
liggen heeft ter vuen en dair omtrent noch oic int bosschelken
tint
den chijs noch huysken gelegen neven tgashuys ald gheene
recht hebben en sal Item es vorweerde dat de vors gerart
oude de zijne int vorshof en opde vors goede sullen mogen comen
gaen en verkeren also dicke en menichwerven als hen gelieven sal
en te heweert behouden de sale doirden vloer de koken en de
drie camen boven den ristal te zijnen en d zijnd gerieve sonder
wederseggen des vors wynnen en leven oic den selven gerard
als hij oft zijn wijf dair comen willen hoy en stroe tot eenen oft
twee pden Item es vorweerde oft geborde dat godevarts tays
lant den vors hove ontogen wordde dat dair voir van dan vortaen
den vors wynne cortten sal also vele pachts als dat lant ghelt
Item sal de vors wynne de voirs goede sculdich zijn den vors tmijn
duende te wynnen te werven en bezund de vors lande wel en
loflijc in tijts altoes op zijn getidege voren en niet myn noch
argher dan reengenoten en allet tstroe dat op tvoirs lant